Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, Tebasko gaztelu-jauregiaren hondakinen harresietan haga bat, bandera eta guzti, jartzeari buruzkoa. Galdera 2018ko otsailaren 2ko 12. Nafarroako Parlamentuko Aldizkari Ofizialean argitaratu zen.

Iruñean, 2018ko otsailaren 22an

Lehendakaria: Ainhoa Aznárez Igarza

ERANTZUNA

Unión del Pueblo Navarro parlamentu-taldeari atxikitako Alberto Catalán Higueras foru parlamentariak idatziz erantzuteko galdera egin du Tebasko gaztelu-jauregiaren hondakinen harresietan haga bat, bandera eta guzti, jartzeari buruz (9-18/PES-00025). Hauxe erantzun dio Kultura, Kirol eta Gazteriako kontseilariak:

Kultura, Kirol eta Gazteria Departamentuak badaki haga bat jarri zela Tebasko gaztelu-jauregiaren horma batean. Hura jartzeko, Tebas-Muru Artederretako Udalak baimena eskatu zuen, 2009ko irailaren 25ean sinatutako proiektu batekin. Proiektu hori Ondare Arkitektonikoaren Atalari igorri zitzaion, txostena eman zezan.

Eskari horri erantzunez, 2009ko irailaren 29an, jarduketa horrekiko adostasun-txostena sinatu zuen Vianako Printzea Erakundea-Kultura Zuzendaritza Nagusiko Ondare Historikoaren Zerbitzuko Ondare Arkitektonikoaren Atalak. Egun hartan bidalitako txostenak honako hau aipatzen du: “aurkeztutako dokumentazioa ikusita, jakinarazten dizut ados nagoela proposamenarekin, Ondare Arkitektonikoaren Atal honen eskumenekoa denari dagokionez”.

Tebas-Muru Artederretako Udalak, horrenbestez, 2009tik eduki du haga hori jartzeko baimena.

Bestalde, Kultura, Kirol eta Gazteria Departamentuak ez du uste haga jartzeak eragin negatiboa izan dezakeenik hondakin horiek kontserbatzeari begira.

Hori jakinarazi ahal dizut Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2018ko otsailaren 22an

Kultura, Kirol eta Gazteriako kontseilaria: Ana Herrera Isasi